CELEX: 22010D0023
Language: hu
Date: 2010-03-12 00:00:00
Title: Az EGT Vegyes Bizottság 23/2010 határozata ( 2010. március 12. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

10.6.2010   
            
            
               HU
            
            
               Az Európai Unió Hivatalos Lapja
            
            
               L 143/16
            
         AZ EGT VEGYES BIZOTTSÁG 23/2010 HATÁROZATA
   (2010. március 12.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2010. március 1-jei 18/2010 EGT vegyes bizottsági határozat (1) módosította.
            
         
               (2)
            
            
               A 2007. október 26-i 137/2007 EGT vegyes bizottsági határozat (2) belefoglalta a megállapodásba a 852/2004/EK európai parlamenti és tanácsi rendeletet (3), és a megállapodás értelmében hatályon kívül helyezte a 96/3/Euratom, ESZAK, EK (4), a 98/28/EK (5) és a HL L 81., 2004.3.19., 92. o. oldalán helyesbített 2004/4/EK (6) bizottsági irányelvet.
            
         
               (3)
            
            
               A 852/2004/EK rendelet 17. cikkének (3) bekezdése alapján a 96/3/Euratom, ESZAK, EK, a 98/28/EK és a 2004/4/EK irányelv mindaddig hatályban marad, amíg helyükbe az azon rendelettel vagy a 178/2002/EK európai parlamenti és tanácsi rendelettel (7) összhangban elfogadott határozatok nem lépnek. E határozatokat eddig nem fogadták el.
            
         
               (4)
            
            
               A 96/3/Euratom, ESZAK, EK, a 98/28/EK és a 2004/4/EK irányelvet ezért újra bele kell foglalni a megállapodásba.
            
         
               (5)
            
            
               E határozat Liechtenstein vonatkozásában nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XII. fejezete a következőképpen módosul:
   
               1.
            
            
               Az 54j. pont (törölve) a következő szöveggel egészül ki:
               „31996 L 0003: a Bizottság 1996. január 26-i 96/3/Euratom, ESZAK, EK irányelve (HL L 21., 1996.1.27., 42. o.) a folyékony olajok és zsírok ömlesztett tengeri szállítása tekintetében az élelmiszer-higiéniáról szóló 93/43/EGK irányelv egyes rendelkezéseitől való eltérés engedélyezéséről, az alábbi módosítással:
               
                           —
                        
                        
                           
                              32004 L 0004: a Bizottság 2004. január 15-i 2004/4/EK irányelve (HL L 15., 2004.1.22., 25. o.), helyesbítve a HL L 81., 2004.3.19., 92. o. számában.”
                        
                     
         
               2.
            
            
               A szöveg az 54zzzze. pontot (2008/654/EK bizottsági határozat) követően a következő ponttal egészül ki:
               
                           „54zzzzf.
                        
                        
                           
                              31998 L 0028: a Bizottság 1998. április 29-i 98/28/EK irányelve az ömlesztett nyerscukor tengeri szállítása tekintetében az élelmiszer-higiéniáról szóló 93/43/EGK irányelv egyes rendelkezéseitől való eltérés engedélyezéséről (HL L 140., 1998.5.12., 10. o.).”
                        
                     
         2. cikk
   A 96/3/Euratom, ESZAK, EK, a 98/28/EK és a 2004/4/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat a 2007. október 26-i 137/2007 EGT vegyes bizottsági határozat hatálybalépésének napján lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes értesítést megkapta (8). Ez a határozat elfogadásának időpontjától hatálybalépéséig ideiglenes alkalmazandó.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. március 12-én.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  Lásd e Hivatalos Lap 4. oldalát.
   
      (2)  HL L 100., 2008.4.10., 53. o.
   
      (3)  HL L 139., 2004.4.30., 1. o.
   
      (4)  HL L 21., 1996.1.27., 42. o.
   
      (5)  HL L 140., 1998.5.12., 10. o.
   
      (6)  HL L 15., 2004.1.22., 25. o.
   
      (7)  HL L 31., 2002.2.1., 1. o.
   
      (8)  Alkotmányos követelmények fennállását nem jelezték.